**Când dragostea m-a întrebat**

*LARISA BĂLAN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi stăteam de vorbă cu dragostea

Și m-a întrebat cu-n gust amar printre bătăi:

„De ce mă iubește lumea, iar pe tine nu?”

Și i-am zâmbit frumos, desprins dintr-o revistă,

Că ea e aripă de înger,

Iar eu sunt lumânare stinsă,

Am mângâiat-o printre răsuflări adânci,

I-am spus că eu sunt lume,

Ea e filă de poveste, e una din porunci...

...Noi, oamenii, nu mai citim prea mult în ultima vreme...

Diferența e că povestea mea nu-ncepe cu „a fost odată”,

Tu mă simți pe mine!

Eu n-am să pot niciodată...